สวัสดีค่ะ หนูมีเรื่องมาถามค่ะ คืออาการแบบนี้มันต้องรักษายังไงคะ กินไรก็เหมือนติดคอไปหมด คือกินข้าวอยู่2-3คำแค่คำแรกก็รู้สึกเหมือนไรติดคอพอกินน้ำก็เฉยๆ ก็กินต่อพอนานๆก็ไม่ไหวกินไปได้แค่3-4คำเท่านั่นจากที่กินข้าวหมดตลอด แค่กินขนมก็กินไม่หมด กินน้ำตามก็แล้วกไอแรงๆก็แล้วเหมือนมันติดไม่หายตอนแรกคิดว่าข้าวติดเลยกินน้ำตามมากๆพอกินน้ำ อิ่มน้ำจนรู้สึกอยากอ้วกน้ำออกมาเพราะกินน้ำเยอะมาก เป็นตอนกินข้าวหรือขนมตลอดค่ะ ทุกวันนี้คอแห้งบ่อยต้องกินน้ำทุกๆวัน เวลาพูดเยอะก็เจ็บคอเหมือนไรทิ่มคอเวลากินน้ำตามก็เรอออกมาเลยคะกินข้าวเยอะไม่ได้มานานแล้วคะน้ำหนักลดไปเยอะมาตอนนี้ น.น36 ค่ะ อายุ18 แต่น้ำหนักแค่นี้มีคนทักว่าผอมเยอะมากค่ะ แต่เคยเป็นคอ อักเสบ ต้นปีที่แล้วค่ะหายแล้ว แต่เม็ดที่ขึ้นเล็กลงค่ะ เวลาหายใจก็ไม่เจ็บอิ่มในช่วงกลางคืนค่ะต้องดมยาดมตลอด เหมือนมีแผ่นหรือไรติดคอสักอย่างค่ะ ทนทานมาก
สวัสดีค่ะ อาการเหมือนมีอะไรติดคอ จุกในคอ เวลากินอาหาร รู้สึกคลื่นไส้ อยากอาเจียน เรอ อาจจะเกิดจาก ภาวะกรดไหลย้อน ซึ่งจากที่กล่าวมาเป็นไปได้มากที่สุด สาเหตุอื่นๆเช่น กระเพาะอาหารอักเสบหรือมีแผลในกระเพาะอาหาร เนื้องอกในหลังคอหรือตรงหลอดอาหาร มีก้อนในลำคอจากสาเหตุอื่นๆเช่น โรคไทรอยด์โต เนื้องอกต่อมไขมัน ต่อมน้ำเหลืองโตทำให้รู้สึกกลืนลำบากกรดไหลย้อนคือภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยจะรู้สึกแสบร้อนกลางอก เรอเปรี้ยว แน่นอก จุกคอ มีน้ำรสเปรี้ยวหรือขมไหลย้อนขึ้นมาในปากและคอ ไปจนถึงกลืนอาหารได้ลำบาก คลื่นไส้ในเบื้องต้น รับประทานอาหารอ่อนๆและสุกสะอาดให้เป็นเวลา รับประทานอาหารในปริมาณที่พอดี ควบคุมน้ำหนักให้อยู่ในเกณฑ์ปกติ ไม่ควรเข้านอนทันทีหลังรับประทานอาหาร สังเกตอาการค่ะ ถ้าลองปรับพฤติกรรมดูแล้ว อาการยังเป็นมากจนรบกวนการกิน การใช้ชีวิต ควรไปพบแพทย์เพื่อตรวจประเมินอาการ และรับยาลดกรดถ้ามีข้อบ่งชี้ต่อไป